Fifa-skandaal: Net span stywer om SA oor $10 miljoen | Maroela Media
Fifa-skandaal: Net span stywer om SA oor $10 miljoen
Die net span stywer om Suid-Afrika oor die $10 miljoen "omkoopgeld" wat blykbaar aan 'n voormalige vise-president van Fifa betaal is om die sukses van die Suid-Afrikaanse bod te verseker.
'n Brief, onderteken deur "dr. M. Oliphant", destydse president van die Suid-Afrikaanse sokkervereniging (Safa), gerig aan Jérôme Valcke, sekretaris-generaal van Fifa, het nou opgeduik. (Brief hieronder).
In die brief gee Safa nie net opdrag dat $19 miljoen van die Fifa-geld wat die land moes kry vir die aanbied van die wêreldbekertoernooi teruggehou moet word nie, maar ook dat dit oorbetaal moet word in 'n rekening wat blykbaar geskep moes word wat as die Diaspora Legacy Program bekend moes staan. Daar word ook versoek dat die program regstreeks deur die president van Concacaf (Jack Warner) geadministreer en geïmplementeer moes word.
Dié fonds was glo bedoel om sokker te ontwikkel onder Afrikane wat in die Karibiese gebied in diaspora is. Die brief impliseer ook nou vir Valcke, wat pas ontken het dat hy die gesag gehad het om by so 'n betaling betrokke te wees.
Leeu dalk geskuif ná vrou sterf
Ou Pta-straatname moet weer wys
En nog ñ rede hoekom ons land is waar hy is. As al die verduisterde geld terugbetaal word sal ons land seker een vd rykstes wees.
Wie het nou weer gesê "gaan julle eerder die Amerikaners glo?" Uit ons eie mense se hand… Lyk dit dan nou so! Foei tog, nog 'n plank onnodig stukkend geslaan teen 'n leë brein!
Daar is nog meer persone betrokke, dit gaan uitkom, korrup
Gielie - Namibia
Ek het vanaf dag een gesê SA se bod is "gekoop" en daar is dit nou. Die FBI sal nie so iets openbaar maak as hulle nie rede daartoe het nie. En toe slaan die ANC regering hulle naam met 'n plank deur blitsvinnig aan te kondig dat die ouditeur-generaal bevind het dat daar nie so 'n bedrag uitbetaal is nie…fenominaal die spoed waarmee hierdie ondersoek afgehandel is…..en dit nogals voordat die FBI se verslag behoorlik op die tafel is. Nog'n korrupte regmerkie by die reeds 100de opvdie ANC kerfstok.
Somtyds wanneer 'n instansie so deel is van 'n bedrogspul, word dit toegemaak. Wonder of die vervolgers beoog om Suid Afrika toe te maak. Dan kan dit mos nuut begin.